open-index/open-wikipedia-markdown huggingface dataset:
சைக்ளோப்சு

கிரேக்கத் தொன்மவியல் மற்றும் உரோமைத் தொன்மவியலில், **சைக்கிளோப்சு** (*Cyclops*) அல்லது **சைக்கிளோப்சுகள்** என்பவர்கள் ஒற்றைக் கண்களை உடைய அரக்கர்களாவர். இவர்கள் ஒவ்வொருவருக்கும் நெற்றியின் மத்தியில் ஒற்றைக் கண் இருக்கும். இவர்களின் பெயருக்கு வட்ட கண் உடைய என்று பொருள். இவர்களில் ஒற்றைக்கண் மூவர் புரோன்டசு, ஸ்தெரோப்பசு, ஆர்கசு ஆகியோர் யுரேனசு மற்றும் கையாவின் பிள்ளைகளாகவும், டைட்டன்சுவின் உடன்பிறந்தவர்களாகவும் எசியோடு குறிப்பிடுகிறார். மற்றொரு வகையான சைக்ளோப்சுகளை போசிடானின் பிள்ளைகள் எனக் கவிஞர் ஓமர் குறிப்பிடுகிறார்.

## இலக்கியங்களில் சைக்ளோப்சுகள்

### எசியோடு
கவிஞர் எசியோட் தாம் எழுதிய இலக்கியமான தியோகோனியில்  ப்ரோன்டெசு(*இடி*), இசுடீரோப்சு(*மின்னல்*) மற்றும் ஆர்கெசு(*பிரகாசம்*) என மூன்று வகையான சைக்ளோப்சுகள்- யுரேனசு மற்றும் கையாவின் பிள்ளைகளாகவும் எகாடோன்சிர்கள் மற்றும் டைட்டன்களின் சகோதர்களாகவும் இருந்தனர். அதன்படி இவர்கள் டைட்டன்கள் மற்றும் ஒலிம்பிய தேவர்களுக்கு சொந்தம் உடைவர்களாவர். இவர்கள் நெற்றியின் மத்தியில் ஒற்றைக்கண் கொண்ட அரக்கர்களாக இருந்தனர்.  இவர்களை பலம் மற்றும் பிடிவாதம் கொண்ட அரக்கர்களாக ஈசியோட் கூறியுள்ளார். இவர்கள் அனைவரும் ஒன்றாக மிருக பலம் மற்றும் சக்தி ஆகியவற்றிற்கு இலக்கணமாயினர்.

இவர்களின் மாபெரும் பலத்தைக் கண்டு அஞ்சிய யுரேனசு இவர்களை பாதாள உலகமான டார்டரசில் அடைத்து வைத்தார். யுரேனசை வீழ்த்திய பிறகு குரோனசு இவர்களை விடுதலை செய்தார். பிறகு மீண்டும் இவர்களை குரோனசு டார்டரசில் அடைத்து வைத்தார். இவர்களுக்கு பாதுகாவலராக பெண் அரக்கியான கேம்பேயை குரோனசு உருவாக்கினார். பிறகு சியுசு கேம்பேயைக் கொன்று சைக்ளோப்சுகளை விடுவித்தார். அதற்கு பரிசாக சைக்ளோப்சுகள் சியுசிற்கு இடி ஆயுதத்தை பரிசாக வழங்கினர். அந்த ஆயுதத்தில் புரோன்டசு இடியையும் இசுதீரோப்சு மின்னலையும் ஆர்கசு ஒளிர்வையும் சேர்த்தனர்.
மேலும் இந்த சைக்கிளோப்சுகள் பொசைடனின் சூலாயுதம், ஏட்சின் இருள் தலைக்கவசம், ஆர்டமீசின் திங்கள் ஒளி பொருந்திய வில்-அம்பு மற்றும் அப்பல்லோவின் ஞாயிறு ஒளி பொருந்திய வில்-அம்பு ஆகியவற்றையும் வழங்கியவர் ஆவர்.

### ஓமர்
ஓமர் எழுதிய ஒடிசியில் வரும் மற்றொரு வகை சைக்ளோப்சுகள் பொசைடன் மற்றும் தூசாவின் பிள்ளைகளாக இருந்தனர். இவர்களை ஒற்றைக்கண் உடையவர்களாக ஓமர் குறிப்பிடவில்லை. இவர்களில் ஒருவனான பாலிஃபியூமசை மாவீரன் ஒடிசியசு எதிர்த்தான். அப்போது அவர் பாலிஃபியூமசின் கண்களை கூர்மையான ஆயுதத்தால் குத்தி அவரை பார்வையிழக்கச் செய்ததாகக் கூறப்படுகிறது.

### கால்லிமாச்சசு

கால்லிமாச்சசின் ஒரு பாடலில் வரும் சைக்கிளோப்சுகள்,  எப்பெசுடசுவிற்குப் போலி உருவங்கள் செய்யும் உதவியாளர்களாக இருந்தனர். இவர்கள் டைரின் மற்றும் மைசினேவில் உள்ள சைக்ளோப்பியன் வலுவூட்டல்களை கட்டியதாகக் கூறப்படுகிறது.

## மேற்கோள்கள்

பகுப்பு:கிரேக்கத் தொன்மவியல்
அனுமான்காட் மாவட்டம்

**அனுமான்காட் மாவட்டம்** (Hanumangarh District - (இந்தி: हनुमानगढ़ ज़िला), மேற்கு இந்தியாவில் அமைந்துள்ள இராஜஸ்தான் மாநிலத்தின் 33 மாவட்டங்களில் ஒன்றாகும். இம்மாவட்டத் தலைமையிட நகரம் **[[அனுமான்காட்]]** ஆகும். இம்மாவட்டத்தில் சிந்துவெளி நாகரிக காலத்திய காளிபங்கான் தொல்லியல் களம் உள்ளது.

ராஜஸ்தான் மாநிலத்தின் வடக்குப் பகுதியில் பஞ்சாப் மற்றும் அரியானா மாநில எல்லைப்புறத்தில் அமைந்த இம்மாவட்டம் பிகானேர் கோட்டத்தில் உள்ளது.

## மாவட்ட அமைவிடம்
12,645 சதுர கிலோ மீட்டர் பரப்பளவு கொண்ட அனுமான்காட் மாவட்டத்தின் வடக்கில் பஞ்சாப் மாநிலம், கிழக்கில் அரியானா மாநிலம், தெற்கில் சூரூ மாவட்டம், மேற்கில் ஸ்ரீ கங்காநகர் மாவட்டம் எல்லைகளாகக் கொண்டது.
பருத்தி, வரகு, சோளம் முக்கிய விளைபொருட்களாகும்.

## மாவட்ட நிர்வாகம்
அனுமான்காட் அனுமான் கோலேன் காட், சங்காரியா, ரவத்சர், நோகர் பத்ரா, திப்பி மற்றும் பிலிபங்கா என ஏழு வருவாய் வட்டங்களைக் கொண்டுள்ளது.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 1,774,692 ஆக உள்ளது. கிராமப்புறங்களில் 80.25% மக்களும்;  நகரப்புறங்களில் மக்களும் 19.75% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி 16.91% விகிதம் ஆக உயர்ந்துள்ளது. மக்கள் தொகையில்  931,184 ஆண்களும்;  843,508  பெண்களும் உள்ளனர். ஆயிரம் ஆண்களுக்கு 906  பெண்கள் என்ற விகிதத்தில் பாலின விகிதம் உள்ளது. 9,656 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 184  மக்கள் வீதம் வாழ்கின்றனர். இம்மாவட்டத்தின் சராசரி  படிப்பறிவு  67.13 % ஆகவும், ஆண்களின் படிப்பறிவு 77.41 % ஆகவும், பெண்களின் படிப்பறிவு 55.84 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 234,226  ஆக உள்ளது. 

### சமயம்
இம்மாவட்டத்தில் இந்து சமயத்தவரின் மக்கள் தொகை 1,433,067 (80.75 %)  ஆகவும்;    சீக்கிய சமய மக்கள் தொகை 216,997  (12.23 %) ஆகவும்;  இசுலாமிய சமய  மக்கள் தொகை 118,673  (6.69 %)  ஆகவும்;   சீக்கிய சமய மக்கள் தொகை 216,997  (12.23 %) ஆகவும்;  கிறித்தவ, சமண சமய,  பௌத்த சமய மக்கள் தொகை மிகக் குறைவாகவும் உள்ளது.

### மொழிகள்
இராஜஸ்தான் மாநிலத்தின் ஆட்சி மொழியான இந்தி மொழியுடன்,  பஞ்சாபி, உருது  மற்றும் இராச்சசுத்தானி, மார்வாரி போன்ற வட்டார மொழிகளும் இம்மாவட்டத்தில் பேசப்படுகிறது.

## மேற்கோள்கள்

* அனுமான்காட் மாவட்ட இணையதளம் 


பகுப்பு:இராஜஸ்தான் மாவட்டங்கள்
தீபா கர்மாகர்

**தீபா கர்மாகார்** (; பிறப்பு 9 ஆகத்து 1993, அகர்தலா) என்பவர் ஒரு இந்திய கலைநய சீருடற்பயிற்சி (ஜிம்னாஸ்டிக்) விராங்கனையாவார். இவர் திரிபுரா  மாநிலத்தைச் சேர்ந்தவர். இவர் இந்தியாவின் சார்பாக 2016 கோடை ஒலிம்பிக்கில் பங்கேற்ற ஒரே சீருடற்பயிற்சி மெய்வல்லுநர் ஆவார். ஒலிம்பிக் போட்டியொன்றில் இந்தியாவின் சார்பாக  பங்கேற்ற முதல் பெண் சீருடற்பயிற்சியாளரும் இவரேயாவார். இரியோ ஒலிம்பிக் போட்டியில் பெண்களுக்கான தனிநபர் போட்டியில் குதிரை தாவுதல் போட்டியில் 15.066 புள்ளிகள் எடுத்து நான்காவதாக வந்தார்; மூன்றாவதாக வந்த  சுவிட்சர்லாந்தின் கியுலியா இசுடெய்ன்கிருபர் பெற்ற 15.216ஐ விட 0.015 புள்ளிகளில் மயிரிழையில் வெங்கலப் பதக்கத்தைத் தவறவிட்டார்.

இவர்  2014 பொதுநலவாய விளையாட்டுப் போட்டிகளில் வெண்கலப் பதக்கத்தை வென்று தனக்கான அங்கீகாரத்தைப் பெற்றார். இந்திய விளையாட்டு வரலாற்றில் இந்தச் சாதனைபடைத்த முதல் பெண் சீருடற்பயிற்சி  வீராங்கனை இவரேயாவார்.. மேலும் இவர் *புராடுநோவா* என்னும் ஆபத்தான விளையாட்டான அந்தரத்தில் இரண்டு குட்டிக்கரணங்கள் போட்டு கால்பதிக்கும் விளையாட்டில் இதுவரை வெற்றிகரமாக விளையாடி முடித்த ஐந்து பெண்களில் இவரும் ஒருவர் ஆவார். மேலும், இவர் பங்குபெற்ற போட்டிகளில் அதிகபட்சமாக (15.100) புள்ளிகள் எடுத்துச் சாதனைப் புரிந்துள்ளார். மேலும் இவர் 2015 ஆண்டு சப்பானில் நடந்த ஏ.ஆர்.டி.ஆசிய சீருடற்பயிற்சி போட்டிகளில் கலந்துகொண்டு வெண்கலப் பதக்கம் வென்றுள்ளார். இந்தச் சாதனைகள் மூலமாக இந்தியாவில் சீருடற்பயிற்சியில் மிக இளவயதில் சாதனைப் படைத்தவர். ஏப்ரல் 2016 அன்று இந்தியாவிலிருந்து ஒலிம்பிக்கில் சீருடற்பயிற்சி விளையாடுக்காகக் கலந்து கொள்ளத் தகுதி சுற்றில் 52.698 புள்ளிகள் பெற்று ஒலிம்பிக்கில் கந்துகொள்ளும் வாய்ப்பை பெற்றார். இதன்மூலம் கடந்த 52 ஆண்டுகளில் இந்தியாவில் இருந்து சீருடற்பயிற்சி விளையாட்டில் கலந்துகொள்ளும் முதல் இந்தியர் என்ற பெருமைக்குரியவரானார்.

### 2016 ஒலிம்பிக் போட்டி
2016 ஒலிம்பிக்கில் *புராடுநோவா*  பிரிவில் கலந்து கொண்ட தீபிகா தகுதிச்சுற்றில் மிக சிறப்பாகச் செயல்பட்டு 14.833 புள்ளிகள் பெற்று இறுதிச்சுற்றுக்குத் தகுதிபெற்றார். இதன் மூலம் ஒலிம்பிக் போட்டியின் சீருடற்பயிற்சி பிரிவின் இறுதி சுற்றுக்குத் தகுதிபெற்ற முதல் இந்தியர் என்ற பெருமையைப் பெற்றார். இந்தப் போட்டியில் நாகாகாவது இடத்தைப் பிடித்து நூலிழையில் வெண்கலம் வெல்லும் வாய்ப்பை இழந்தார்.

## அங்கிகாரங்கள்
* 2016ஆம் ஆண்டு ராஜிவ் காந்தி கேல் ரத்னா விருதை வழங்கி மத்திய அரசு கவுரவித்தது.
* 2017ஆம் ஆண்டு பத்மஸ்ரீ விருதையும் வழங்கப்பட்டது.
*  2017ஆம் ஆண்டு 30 வயதுக்குட்பட்ட ஆசியாவின் மிகச் சிறந்த சாதனையாளர்கள் என ஃபோர்ப்ஸ் பத்திரிகை வெளியிட்ட பட்டியலில் தீபா கர்மாகர் இடம்பிடித்தார்.
## மேற்கோள்கள்

பகுப்பு:1993 பிறப்புகள்
பகுப்பு:வாழும் மக்கள்
பகுப்பு:இந்திய ஒலிம்பிக் வீரர்கள்
பகுப்பு:திரிபுரா நபர்கள்
பகுப்பு:இந்தியச் சீருடற்பயிற்சி விளையாட்டு வீரர்கள்
பகுப்பு:இந்தியப் பெண் விளையாட்டு வீரர்கள்
பகுப்பு:வங்காள மக்கள்
பகுப்பு:Rio Olympic Editathon 2016
பகுப்பு:பத்மசிறீ விருது பெற்ற விளையாட்டுத்துறையினர்
பாலி மாவட்டம்

**பாலி மாவட்டம்** (Pali District) இந்தி:पाली ज़िला)   மேற்கு இந்தியாவில் அமைந்துள்ள இராஜஸ்தான் மாநிலத்தின் 33 மாவட்டங்களில் ஒன்றாகும். மார்வார் பிரதேசத்தில் அமைந்த இம்மாவட்டத் தலைமையிட நகரம் **[[பாலி, இராஜஸ்தான்|பாலி]]** ஆகும்.

இராஜஸ்தான் மாநிலத்தின் தெற்குப் பகுதியில் அமைந்த இம்மாவட்டம் ஜோத்பூர் கோட்டத்தில் உள்ளது.

இம்மாவட்டத்தில் ராசபுத்திரர்கள் அதிகம் கொண்ட மாவட்டமாகும்.

## மாவட்ட அமைவிடம்
இம்மாவட்டத்தின் கிழக்குப் பகுதியில் ஆரவல்லி மலைத்தொடர் உள்ளது. 
லூனி ஆறு இம்மாவட்டத்தில் பாய்கிறது. இம்மாவட்டத்தின் வடக்கில் நாகவுர் மாவட்டம், வடகிழக்கில் அஜ்மீர் மாவட்டம், கிழக்கில் ராஜ்சமந்து மாவட்டம், தென்கிழக்கில் உதய்பூர் மாவட்டம், தென்மேற்கில் சிரோஹி மாவட்டம், மேற்கில் ஜாலாவார் மாவட்டம் மற்றும் பார்மேர் மாவட்டம், வடமேற்கில் ஜோத்பூர் மாவட்டம் எல்லைகளாக உள்ளது.

## மாவட்ட நிர்வாகம்
இம்மாவட்டம் சோஜாத், மார்வார் சந்திப்பு, ஜெய்த்தரன், ராய்ப்பூர், சுமேர்பூர், பலி, ரோகத் மற்றும் தேசூரி என ஒன்பது வருவாய் வட்டங்களைக் கொண்டுள்ளது. மேலும் ஊரக வளர்ச்சி திட்டங்களை நிறைவேற்ற ராய்ப்பூர், பாலி, தெசூரி, பலி, ராணி, சோஜாத், ஜெய்த்திரன், மார்வார் சந்திப்பு, சுமேர்பூர் மற்றும் ரோகத் என பத்து ஊராட்சி ஒன்றியங்களையும் கொண்டுள்ளது.  இம்மாவட்டத்தில்  1012 கிராமங்களும்; 320 ஊராட்சி மன்றங்களயும் கொண்டுள்ளது. இங்கு சோஜத், ஜெய்த்தரன், சுமேர்பூர், சத்ரி, பாலி, பால்னா, தகாத்காட் மற்றும் ராணி எட்டு நகராட்சி மன்றங்களையும்; பலி எனப்படும் நகரப் பஞ்சாயத்து மன்றமும் உள்ளது.

## அரசியல்
பாலி மாவட்டம் சோஜாத், சுமேர்பூர், பாலி, மார்வார் சந்திப்பு, ஜெய்த்திரன் என ஆறு சட்டமன்றத் தொகுதிகளையும்; பாலி மக்களவைத் தொகுதியும் கொண்டுள்ளது.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 2,037,573 ஆக உள்ளது. கிராமப்புறங்களில் 77.42% மக்களும்;  நகரப்புறங்களில் மக்களும் 22.58% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி 11.94%   விகிதம் ஆக உயர்ந்துள்ளது. மக்கள் தொகையில் 1,025,422 ஆண்களும்;  1,012,151 பெண்களும் உள்ளனர். ஆயிரம் ஆண்களுக்கு 987 பெண்கள் என்ற விகிதத்தில் பாலின விகிதம் உள்ளது. 12,387 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 164 மக்கள் வீதம் வாழ்கின்றனர். இம்மாவட்டத்தின் சராசரி  படிப்பறிவு  62.39% ஆகவும், ஆண்களின் படிப்பறிவு 76.81% ஆகவும், பெண்களின் படிப்பறிவு 48.01% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 297,434 ஆக உள்ளது. 

### சமயம்
இம்மாவட்டத்தில் இந்து சமயத்தவரின் மக்கள் தொகை 1,870,543 (91.80 %)  ஆகவும்;     இசுலாமிய சமய  மக்கள் தொகை  143,476 (7.04 %)  ஆகவும்;   சமண சமய மக்கள் தொகை 18,974 (0.93 %) ஆகவும்;  சீக்கிய சமய மக்கள் தொகை 1,540  (0.08 %) ஆகவும்;  கிறித்தவ,  பௌத்த சமய மக்கள் தொகை மிகக் குறைவாகவும் உள்ளது.

### மொழிகள்
இராஜஸ்தான் மாநிலத்தின் ஆட்சி மொழியான இந்தி மொழியுடன்,  பஞ்சாபி, உருது  மற்றும் இராச்சசுத்தானி, மார்வாரி போன்ற வட்டார மொழிகளும் இம்மாவட்டத்தில் பேசப்படுகிறது.
 
## மேற்கோள்கள்

## வெளி இணைப்புகள்
* மாவட்ட இணையதளம்

பகுப்பு:இராஜஸ்தான் மாவட்டங்கள்
பாலி மாவட்டம்
ஹேவ்லாக் தீவு

thumb|அந்தமானின் ஹேவ்லாக் தீவின், நாகர் கடற்கரையில் கதிரவன் மறையும் காட்சி
thumb|அந்தமானின்,ஹேவ்லாக் தீவில் சுற்றுலா பயணிகளுடன் ஒரு யானைசவாரி
**ஹேவ்லாக் தீவு** (அரசு ஏற்புப் பெற்ற பெயர்: **சுயராச்சியத் தீவு**) (Havelock Island, இந்தி: हैवलॉक द्वीप,பஞ்சாப்பி: ਹੈਵਾਲੌਕ ਦੀਪ, மலையாளம்: ഹെയ്വ്ലോക് ദ്വീപുകള്,  வங்காளி: হেৱলাক দ্ৱীপ), என்பது  அந்தமான் நிக்கோபார் தீவுகளைச் சேர்ந்த 113.93&nbsp;கி.மீ2, பரப்புடைய ஒரு பெரிய தீவு ஆகும். இது பெரிய அந்தமான் தீவுச்சங்கிலியைச் சேர்ந்த ஒரு தீவு ஆகும். இத்தீவு  போர்ட்பிளேரில் இருந்து 57&nbsp;கி.மீ வடகிழக்கில் உள்ளது. இத்தீவின் மக்கள் தொகை 2001 மக்கள் தொகை கணக்கெடுப்பின்படி 5,354 ஆகும்.

## விளக்கம்
இந்தியாவில் பணிபுரிந்த பிரித்தானிய ஜெனரலான ஹேவ்லாக் என்பவரின் நினைவாக ஹேவ்லாக் தீவு என இத்தீவுக்குப் பெயரிடப்பட்டது. இத்தீவின் தற்போதைய மக்களில் பெரும்பாலானவர்கள் இங்கு குடியேற்றப்பட்ட வங்கதேச அகதிகளாவர். இம்மக்கள்  1971 இந்திய பாக்கித்தான் போர்க்காலத்தில் அகதிகளாக வந்தவர்களாவர். இத்தீவில் ஐந்து கிராமங்கள் உள்ளன. அவை கோவிந்தா நகர். விஜய் நகர். ஷியாம் நகர், கிரிஷ்ணா நகர், இராதா நகர் ஆகும்.
இந்த பகுதி அந்தமான் நிக்கோபார் தீவு ஒன்றிய பகுதியின் ஆட்சிக்கு உட்பட்ட பகுதிகளில் ஒன்றாகும். இத்தீவில் சுற்றுலாதுறையை வளர்க்க முயற்சிகள் மேற்கொள்ளப்பட்டுவருகிறது. மேற்கு கடற்கரையில் கடற்கரை எண். 7 ஐ கொண்டுள்ள இந்த இராதா நகர் கடற்கரை ஹேவ்லாக் தீவின் புகழ்வாய்ந்த கடற்கரைகளில் ஒன்றாகும். இது ஆசியாவின் சிறந்த கடற்கரை என்று *[[டைம் (இதழ்)|டைம்]]* இதழ்  2004 ஆண்டு குறிப்பிட்டது. இத்தீவின் பிற குறிப்பிடத்தக்க கடற்கரைகள் வடகிழக்கில் உள்ள யானை கடற்கரை,  மற்றும் விஜயநகரக் கடற்கரை, காலாபத்தர் கடற்கரை போன்றவை ஆகும்.
## நீலக்கொடி கடற்கரை
நெதர்லாந்து நாட்டின் பன்னாட்டு சுற்றுச்சூழல் கல்வி அறக்கட்டளையானது இக்கடற்கரைக்கு நீலக்கொடி கடற்கரை என்ற அங்கீகாரம் வழங்கியுள்ளது.

## மேற்கோள்கள்


பகுப்பு:அந்தமான் நிக்கோபார் தீவுகளின் தீவுகள்
பகுப்பு:நீலக்கொடி கடற்கரைகள்
பகுப்பு:இந்தியக் கடற்கரைகள்
இண்டர்வியூ தீவு

**இண்டர்வியூ தீவு (Interview Island) ** என்பது இந்தியாவின்  அந்தமான் தீவுகளைசேர்ந்த ஒரு தீவாகும். இதன் பரப்பளவு 99&nbsp;&#xB95;&#xBBF;&#x2E;&#xBAE;&#xBC0;2 இத்தீவு ஆஸ்டின் நீர்சந்தியின் மேற்கே  வடக்கு அந்தமான் மற்றும் நடு அந்தமான் ஆகிவற்றில் இருந்து விலகியுள்ளது. இத்தீவில் 70 முதல் 100 வரையிலான யானைகள் உள்ளன. இவை தீவில் வேலை செய்ய கொண்டுவரப்பட்டவை. இத்தீவு மாயா பந்தரில் இருந்து 3 மணிநேர பயண தூரத்தில் உள்ளது.

இத்தீவின் கலங்கரை விளக்கம்  2004 இந்திய பெருங்கடல் நில நடுக்க ஆழிப்பேரலையால் பெரும்பகுதி பாதிக்கப்பட்டது. இதைப்போலவே கச்சால் கிழக்கு தீவு, கச்சால் மேற்கு, இந்திரா முனை கலங்கரை விளக்கம் ஆகியவையும் பாதிப்புக்கு உள்ளாயின. இந்த கலங்கரை விளக்கங்கள் முற்றிலும் அழிந்ததாக அறிவிக்கப்பட்டது. ஆனால் பிறகு இவை சரிசெய்யப்பட்டன.

## மேற்கோள்கள்

பகுப்பு:அந்தமான் நிக்கோபார் தீவுகளின் தீவுகள்
பகுப்பு:இண்டர்வியூ தீவு
குங் பூ பாண்டா

***குங் பூ பாண்டா*** என்பது 2008இல் வெளியான அதிரடி, நகைச்சுவை, சண்டைக் கலையை மையமாகக் கொண்ட இயங்கு திரைப்படம் ஆகும். இது டிரீம்வொர்க் அணிமேசனால் தயாரிக்கப்பட்டு பாரமவுண்ட் பிக்சர்ஸ்ஆல் வெளியிடப்பட்டது. இது ஜோன் ஸ்டேவின்சனால் இயக்கப்பட்டது. இத்திரைப்படக் கதாப்பாத்திரங்களின் குரல்களை ஜேக் பிளாக், டஸ்டின் கொப்மான், ஏஞ்சலினா ஜோலி, இயன் மக்கசென், சேத் ரோகன், லூசி லியு, டேவிட் கோஸ், டுக் கிம், ஜேம்ஸ் காங், ஜாக்கி சான் ஆகியோர் வழங்கியுள்ளனர்.

## மேற்கோள்கள்

பகுப்பு:ஆங்கிலத் திரைப்படங்கள்
பகுப்பு:அமெரிக்க அசைவூட்டத் திரைப்படங்கள்
பகுப்பு:விலங்குகளைப் பற்றிய திரைப்படங்கள்
பகுப்பு:பாரமவுண்ட் பிக்சர்ஸ் திரைப்படங்கள்
சூரூ மாவட்டம்

**சூரூ மாவட்டம்** (Churu district)  (இந்தி:चुरू जिला) மேற்கு இந்தியாவில் அமைந்துள்ள இராஜஸ்தான் மாநிலத்தின் 33 மாவட்டங்களில் ஒன்றாகும். இம்மாவட்டத் தலைமையிட நகரம்  **[[சூரூ]]** ஆகும்.

இராஜஸ்தான் மாநிலத்தின்  வடக்கில், தார் பாலைவனப் பகுதியில் அமைந்த இம்மாவட்டம் பிகானேர் கோட்டத்தில் உள்ளது.

மாவட்டத் தலைமையிட நகரான சூரூவில் ஆண்டுதோறும் நடைபெறும் ஒட்டகத் திருவிழாவில் உலகப் புகழ் பெற்றது.

## அமைவிடம்
இராஜஸ்தான் மாநிலத்தின் வடக்கில் தார் பாலைவனத்தில்,  ஜங்களாதேஷ் பிரதேசத்தில் அமைந்த சூரூ மாவட்டத்தின் வடக்கில் அனுமான்காட் மாவட்டம், கிழக்கில் அரியானா மாநிலம், தென்கிழக்கில்  சுன்சுனூ மாவட்டம் மற்றும்  சீகர் மாவட்டம், மேற்கில் பிகானேர் மாவட்டம் மற்றும் நாகவுர் மாவட்டம் எல்லைகளாகக் கொண்டுள்ளது. 

## மாவட்ட நிர்வாகம்
இம்மாவட்டம் சூரூ, ரத்தன்கர், தரண்நகர், ராய்கர், ரேணி, சர்தார்சாகர், சுஜன்கர் மற்றும் பிடாசர் என ஏழு வருவாய் வட்டங்களையும் சூரூ, தரண்நகர் மற்றும் சூஜன்கர் என மூன்று நகரங்களையும்; ராய்கர் மற்றும் சர்தார்சாகர் என இரண்டு ஊர்களையும் கொண்டது. 

## அரசியல்
சூரூ மக்களவைத் தொகுதியும்; சாதுல்பூர், தரண்நகர், சூரூ, ரத்தன்கர், நோகர், பத்ரா, சர்தார்சாகர் மற்றும் சுஜன்கர்  என எட்டு சட்டமன்ற தொகுதிகளைக் கொண்டுள்ளது.

## பொருளாதாரம்
இம்மாவட்டத்தில் செம்பு  மற்றும் ஜிப்சம் போன்ற கனிம வளங்கள் கிடைக்கிறது.  மேலும் கம்பு, பருப்பு வகைகள் பயிரிடப்படுகிறது.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 2,039,547 ஆக உள்ளது. கிராமப்புறங்களில் 71.75% மக்களும்;  நகரப்புறங்களில் மக்களும் 28.25% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி 6.01% விகிதம் ஆக உயர்ந்துள்ளது. மக்கள் தொகையில் 1,051,446 ஆண்களும்;  988,101 பெண்களும் உள்ளனர். ஆயிரம் ஆண்களுக்கு 940 பெண்கள் என்ற விகிதத்தில் பாலின விகிதம் உள்ளது. 13,835 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 147 மக்கள் வீதம் வாழ்கின்றனர். இம்மாவட்டத்தின் சராசரி  படிப்பறிவு  66.75% ஆகவும், ஆண்களின் படிப்பறிவு 78.78% ஆகவும், பெண்களின் படிப்பறிவு 54.04% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 317,813 ஆக உள்ளது. 

### சமயம்
இம்மாவட்டத்தில் இந்து சமயத்தவரின் மக்கள் தொகை 1,777,879 (87.17 %)  ஆகவும்;     இசுலாமிய சமய  மக்கள் தொகை 249,736  (12.24 %)  ஆகவும்;   சமண சமய ,  சீக்கிய சமய,   கிறித்தவ,  பௌத்த சமய மக்கள் தொகை மிகக் குறைவாகவும் உள்ளது.

### மொழிகள்
இராஜஸ்தான் மாநிலத்தின் ஆட்சி மொழியான இந்தி மொழியுடன்,  பஞ்சாபி, உருது  மற்றும் இராச்சசுத்தானி, மார்வாரி போன்ற வட்டார மொழிகளும் இம்மாவட்டத்தில் பேசப்படுகிறது.
 
## மேற்கோள்கள்
    

## வெளி இணைப்புகள்
* சூரூ மாவட்ட இணையதளம்

 

பகுப்பு:இராஜஸ்தான் மாவட்டங்கள்
கர்ணி மாதா கோயில்

**கர்ணி மாதா கோயில்** (Karni Mata Temple - (இந்தி: करणी माता मंदिर)  மேற்கு இந்தியாவின், பிகானேர் மாவட்டத்தின் தலைமையிடமான பிகானேர் நகரத்திலிருந்து முப்பது கிலோ மீட்டர் தொலைவில் **தேஷ்னோக்** எனுமிடத்தில் அமைந்த துர்க்கை கோயிலாகும். இக்கோயிலை **எலிக் கோயில்** என்றும் அழைக்கப்படுகிறது. 

கர்ணி மாதா கோயிலில் ஏறத்தாழ 20,000 வழிபாட்டிற்குரிய கருப்பு எலிகள் இருப்பதாக கணிக்கப்பட்டுள்ளது.
இக்கோயில் மத்திய மற்றும் மேற்கு இந்தியாப் பகுதி மக்களின் ஆன்மீக சுற்றுலாத் தலமாக உள்ளது.
 
## கட்டிடக்கலை

கோயிலின் கட்டிட அமைப்பு முகலாயக் கட்டிடக்கலை மற்றும் இராஜபுத்திர கட்டிடக்கலையுடன் கட்டப்பட்டுள்ளது. பிகானேர் மன்னர் கங்கா சிங் என்பவர் இக்கோயிலை முதலில் கட்டினார்.


File:Sculpture_de_la_fa%C3%A7ade_(Temple_de_Karni_Mata)_(8423356373).jpg
File:Sculpture_de_la_fa%C3%A7ade_(Temple_de_Karni_Mata)_(8424446468).jpg
File:Sculpture_de_la_fa%C3%A7ade_(Temple_de_Karni_Mata)_(8424447300).jpg


## வழிபாடு
பக்தர்கள் கர்ணி மாதா கோயிலின் மூலவர் துர்கையை வழிபடுவதுடன், கோயிலில் குடிகொண்டிருக்கும் எலிகளுக்கு பிடித்தமான இனிப்பு பலகாரங்கள், பால் போன்றவற்றை உணவாக வழங்கி வழிபடுகின்றனர்.

## திருவிழாக்கள்
கர்ணி மாதா கோயில் திருவிழா ஆண்டிற்கு இருமுறை நடத்தப்படுகிறது.

* முதல் பெரிய திருவிழா மார்ச் - ஏப்ரல் மாதத்தில் சித்திரை வளர்பிறை முதல் நாள் முதல்  தசமி வரை பத்து நாட்கள் கொண்டாடப்படுகிறது.

* இரண்டாம் திருவிழா செப்டம்பர் - அக்டோபர் நவராத்திரி காலத்தில் கொண்டாடப்படுகிறது.

## படக்காட்சியகம்

File:White rat at the temple of Karni Mata.jpg|வெள்ளை எலிகள்
File:La statue de la déesse entourée des rats sacrés (Temple de Karni Mata) (8423510937).jpg
File:Karni_Mata_Tempel_Allerh_w.jpg
File:Le_temple_de_Karni_Mata_(Deshnoke)_(8423354647).jpg
File:Deshnok,_Karni_Mata_Temple_(6271597223).jpg
File:Rat temple.jpg
File:Volets_en_argent_(Temple_de_Karni_Mata)_(8424448520).jpg


## மேற்கோள்கள்

## வெளி இணைப்புகள்
* கர்ணி மாதா கோயில் இணையதளம்  

பகுப்பு:இந்து யாத்திரைத் தலங்கள்
பகுப்பு:பிகானேர் மாவட்டம்
பகுப்பு:இராஜஸ்தான் இந்துக் கோயில்கள்
ஜோஸ்ட் கிப்பர்ட்

பேராசிரியர் **ஜோஸ்ட் கிப்பர்ட்** (), 1956-ஆம் ஆண்டு மார்ச் மாதம் 12-ஆம் தேதி, வின்ஸ்–நிய்டர்வெனிகர்ன் (பின்னர் ஹட்டிங்கனுடன் இணைக்கப்பட்டது) என்னும் ஊரில் பிறந்தார். இவர் ஜெர்மானிய மொழியியல் அறிஞர், காக்கசிய மொழி – பண்பாட்டு ஆய்வறிஞர் ஆவார். மேலும் பிராங்க்ஃபுர்ட்டில் உள்ள கோயத் பல்கலைக்கழகத்தின் தரகு - ஆய்வு மொழியியல் நிறுவனத்தில் ஒப்பாய்வு மொழியியல் பேராசிரியராகப் பணியாற்றி வருகின்றார்.

## ஆதாரங்களும் மேற்கோள்களும்

## வெளி இணைப்புகள்

* அதிகாரபூர்வ இணையத்தளம்

பகுப்பு:1956 பிறப்புகள்
பகுப்பு:மொழியியலாளர்கள்
பகுப்பு:வாழும் மக்கள்
கையா

**கையா** (Gaia (mythology)) என்பவர் கிரேக்கத் தொன்மவியலில் காணப்படும் ஒரு பெண் கடவுள் ஆவார். இவர் பூமியின் கடவுளும் ஆரம்பகால கடவுள்களுள் ஒருவரும் ஆவார். உரோமத் தொன்மவியலில் இவருக்கு ஒப்பானவர் டெரா ஆவார். கிரேக்கத் தொன்மவியலில் வானத்திற்கும் சொர்க்கத்திற்குமான கடவுளான் யுரேனஸ் இவருடைய கணவர் ஆவார். யுரேனசு மற்றும் கையாவின் சேர்க்கையால் பன்னிரு டைட்டன்கள் மற்றும் பல அரக்கர்கள் பிறந்தனர். ஆரம்பகால கடல் கடவுளான போன்டசு மற்றும் கையாவின் சேர்க்கையால் கடல் கடவுள்கள் பிறந்தனர். இதனால் கையாவே உலகில் உள்ள அனைத்து  உயிர்களுக்கும் தாயாக இருக்கிறார். 

## பெயர்க்காரணம்
கிரேக்கச் சொல்லான *γαῖα* (கையா) இச்சொல்லின் கருத்து பூமி அல்லது புவி ஆகும்.

## இவற்றையும் பார்க்க
* யுரேனஸ்
* டெரா 

## மேற்கோள்கள்

பகுப்பு:கிரேக்கத் தொன்மவியல்
பகுப்பு:கிரேக்கக் கடவுளர்
நாகவுர் மாவட்டம்

**நாகவுர் மாவட்டம்** (Nagaur District)  மேற்கு இந்தியாவில் அமைந்துள்ள இராஜஸ்தான் மாநிலத்தின் 33 மாவட்டங்களில் ஒன்றாகும். இம்மாவட்டத் தலைமையிட நகரம் **[[நாகவுர்]]** ஆகும். இராஜஸ்தான் மாநிலத்தின்  பகுதியில் அமைந்த இம்மாவட்டம் அஜ்மீர் கோட்டத்தில் உள்ளது.  இராஜஸ்தான் மாநிலத்தில் வடமேற்கில் தார் பாலைவனத்தில் மார்வார் பிரதேசத்தில் நாகவுர் மாவட்டம் அமைந்துள்ளது. 
## மாவட்டப் பிரிப்பு
நாகவுர் மாவட்டப் பகுதிகளைக் கொண்டு 7 ஆகஸ்டு 2023 அன்று தித்வானா-குசாமான் மாவட்டம் நிறுவப்பட்டது. 

## அமைவிடம்
நாகவுர் மாவட்டத்தின் வடக்கில் சூரூ மாவட்டம், வடமேற்கில் பிகானேர் மாவட்டம், வடகிழக்கில் சீகர் மாவட்டம், கிழக்கில் ஜெய்ப்பூர் மாவட்டம், தென்கிழக்கில் அஜ்மீர் மாவட்டம்,  தெற்கில் பாலி மாவட்டம், மேற்கிலும், தென்மேற்கிலும் ஜோத்பூர் மாவட்டம் எல்லைகளாக அமைந்துள்ளது.

இராஜஸ்தான் மாநிலத்தில் வடமேற்கில் தார் பாலைவனத்தில் மார்வார் பிரதேசத்தில் நாகவுர் மாவட்டம் அமைந்துள்ளது. இந்தியாவின் பெரிய உப்பு ஏரியான **சாம்பார் ஏரி** மாவட்டத்தின் தென்மேற்குப் பகுதியில் அமைந்துள்ளது.

## மாவட்ட நிர்வாகம்
நாகவுர் மாவட்டம் நாகவுர், கின்விசார், ஜெயமால், மெர்தா, தேகானா, தித்வானா, லாட்வுன், பர்பத்சார், மக்ரானா, நவா, ரியான் பாரி என 11 வருவாய் வட்டங்களைக் கொண்டது. 
மேலும் 11 ஊராட்சி ஒன்றியங்களும்  1607 கிராமங்களையும் கொண்டுள்ளது.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 3,307,743 ஆக உள்ளது. கிராமப்புறங்களில் 80.74% மக்களும்;  நகரப்புறங்களில் 19.26% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி   விகிதம்  19.20% ஆக உயர்ந்துள்ளது. மக்கள் தொகையில்  1,696,325 ஆண்களும்; 1,611,418 பெண்களும் உள்ளனர். ஆயிரம் ஆண்களுக்கு 950 பெண்கள் என்ற விகிதத்தில் பாலின விகிதம் உள்ளது. 17,718 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 187 மக்கள் வீதம் வாழ்கின்றனர். இம்மாவட்டத்தின் சராசரி  படிப்பறிவு  62.80% ஆகவும், ஆண்களின் படிப்பறிவு 77.17% ஆகவும், பெண்களின் படிப்பறிவு 47.82% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 507,176 ஆக உள்ளது. 

### சமயம்
இம்மாவட்டத்தில் இந்து சமயத்தவரின் மக்கள் தொகை 2,833,443 (85.66 %)  ஆகவும்;     இசுலாமிய சமய  மக்கள் தொகை 454,487  (13.74 %)  ஆகவும்;   சமண சமய மக்கள் தொகை 12,940 (0.39 %) ஆகவும்;  சீக்கிய சமய,  கிறித்தவ,  பௌத்த சமய மக்கள் தொகை மிகக் குறைவாகவும் உள்ளது.

### மொழிகள்
இராஜஸ்தான் மாநிலத்தின் ஆட்சி மொழியான இந்தி மொழியுடன்,  பஞ்சாபி, உருது  மற்றும் இராச்சசுத்தானி, மார்வாரி போன்ற வட்டார மொழிகளும் இம்மாவட்டத்தில் பேசப்படுகிறது.
 
## புகழ் பெற்றவர்கள்
* மீராபாய் 
## இதனையும் காண்க
* தித்வானா-குசாமான் மாவட்டம்
* இராஜஸ்தான் மாவட்டப் பட்டியல்

## மேற்கோள்கள்

## வெளி இணைப்புகள்
*  மாவட்ட இணையதளம்
* Nagaur district 
* Nagaur Map

பகுப்பு:நாகவுர் மாவட்டம்
தௌசா மாவட்டம்

**தௌசா மாவட்டம்** (Dausa District)  மேற்கு இந்தியாவில் அமைந்துள்ள இராஜஸ்தான் மாநிலத்தின் 33 மாவட்டங்களில் ஒன்றாகும். இராஜஸ்தானில் பரப்பளவிலும், மக்கள் தொகையிலும்  மிகவும் சிறிய மாவட்டமாகும். இம்மாவட்டத் தலைமையிட நகரம் தௌசா ஆகும். இம்மாவட்டத்தில் சாந்த் பௌரி படிக்கிணறு அமைந்துள்ளது. தௌசா நகரம் ஜெய்பூரிலிருந்து 55  கிலோ மீட்டர் தொலைவில் உள்ளது. இராஜஸ்தான் மாநிலத்தின் வடகிழக்கு பகுதியில் அமைந்த இம்மாவட்டம் ஜெய்ப்பூர் கோட்டத்தில் உள்ளது. 

## அமைவிடம்
தௌசா மாவட்டத்தின் வடக்கில் அல்வார் மாவட்டம், வடகிழக்கில் பரத்பூர் மாவட்டம், தென்கிழக்கில் கரௌலி மாவட்டம், தெற்கில்  சவாய் மாதோபூர் மாவட்டம், மேற்கில் ஜெய்ப்பூர் மாவட்டம் எல்லைகளாக உள்ளது.

## மாவட்ட நிர்வாகம்
தௌசா மாவட்டம் தௌசா, நாகல் ராஜாவதன், லால்சோத், சிக்ராய், மக்வா, லவன், பஸ்வா என ஏழு வருவாய் வட்டங்களையும்; பண்டிக்குய், தௌசா, லால்சோத், சிக்கிராய், மாக்வா மற்றும் லவன் என ஆறு ஊராட்சி ஒன்றியங்களையும்  கொண்டுள்ளது.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 1,634,409 ஆக உள்ளது. கிராமப்புறங்களில் 87.65% மக்களும்;  நகரப்புறங்களில் 12.35% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி   விகிதம் 24.09% ஆக உயர்ந்துள்ளது. மக்கள் தொகையில்  857,787 ஆண்களும்;  776,622 பெண்களும் உள்ளனர். ஆயிரம் ஆண்களுக்கு 905 பெண்கள் என்ற விகிதத்தில் பாலின விகிதம் உள்ளது.  3,432 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 476 மக்கள் வீதம் வாழ்கின்றனர். இம்மாவட்டத்தின் சராசரி  படிப்பறிவு  68.16% ஆகவும், ஆண்களின் படிப்பறிவு 82.98% ஆகவும், பெண்களின் படிப்பறிவு 51.93% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 258,144 ஆக உள்ளது. 

### சமயம்
இம்மாவட்டத்தில் இந்து சமயத்தவரின் மக்கள் தொகை 1,582,335 (96.81 %)  ஆகவும்;     இசுலாமிய சமய  மக்கள் தொகை 45,488  (2.78 %)  ஆகவும்;   சமண சமய,  சீக்கிய சமய,  கிறித்தவ,  பௌத்த சமய மக்கள் தொகை மிகக் குறைவாகவும் உள்ளது.

### மொழிகள்
இராஜஸ்தான் மாநிலத்தின் ஆட்சி மொழியான இந்தி மொழியுடன்,  உருது  மற்றும் இராச்சசுத்தானி, மார்வாரி போன்ற வட்டார மொழிகளும் இம்மாவட்டத்தில் பேசப்படுகிறது.
## இதனையும் காண்க
* சாந்த் பௌரி
## மேற்கோள்கள்

## வெளி இணைப்புகள்
*  மாவட்ட இணையதளம்
* Dausa district on Rajasthan govt page

 

பகுப்பு:தௌசா மாவட்டம்
பகுப்பு:இராஜஸ்தான் மாவட்டங்கள்
இலந்தனம் மாங்கனைட்டு

**இலந்தனம் மாங்கனைட்டு** *(Lanthanum manganite)* என்பது LaMnO3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பெரும்பாலும் ஆங்கிலத்தில் எல்.எம்.ஒ. என்ற சுருக்கப் பெயரால் இதை அழைப்பார்கள். மாங்கனீசு அணுவை நடுவிலும் எண்முக மையங்களில் ஆக்சிசனும் கொண்ட பெரோவ்சிகைட் கட்டமைப்பில் இலந்தனம் மாங்கனைட்டு உருவாகிறது. எண்முக ஆக்சிசனின் யாகன்-தெல்லெர் உருமாற்றம் காரணமாக கனசதுர பெரோவ்சிகைட் கட்டமைப்பானது ஒரு செஞ்சாய்சதுர அமைப்பாக உருமாற்றமடைகிறது.

## இலந்தனம் மாங்கனைட்டு கலப்புலோகங்கள்

இலந்தனம் மாங்கனைட்டு ஒரு மின்காப்பான் மற்றும் ஏ-வகை எதிர் அயக்காந்தம் ஆகும். மிகமுக்கியமான பல கலப்புலோகங்களுக்கு இச்சேர்மம் ஒரு மூலச்சேர்மமாக இருக்கிறது. இவை பெரும்பாலும் அருமண் மாங்கனைட்டுகள் அல்லது கொலொசல் காந்தத்தடை ஆக்சைடுகள் என்ற பெயரால் அழைக்கப்படுகின்றன. இலந்தனம் இசுட்ரோன்சியம் மாங்கனைட்டு, இலந்தனம் கால்சியம் மாங்கனைட்டு மற்றும் போன்றவை சில இவ்வகைச் சேர்மவகையில் உள்ளடங்கும்.

இலந்தனம் மாங்கனைட்டில் இலந்தனம் மற்றும் மாங்கனீசு இரண்டும் +3 என்ற ஆக்சிசனேற்ற நிலை எண்ணைக் கொண்டுள்ளன. இசுட்ரோன்சியம் அல்லது கால்சியம் போன்ற இணைதிறன் இரண்டு கொண்ட தனிமங்களை இலந்தனத்திற்குப் பதிலாகப் பதிலீடு செய்யும் பொழுது நான்கு இணைதிறன் கொண்ட அதே எண்ணிக்கையிலான Mn+4 அணுக்களாகத் தூண்டப்படுகின்றன. இத்தகைய பதிலீடு அல்லது கலப்பு பல்வேறு வகையான மின்னணு விளைவுகளைத் தூண்டுகின்றன. இவையே மிகுந்த மற்றும் சிக்கலான எலக்ட்ரான் இயைபுப்படுதல் நிகழ்வுக்கான அடிப்படைகளாகும். வெவ்வேறான மின்னணுநிலை தோற்றங்களை இவ்வமைப்புகள் அளிக்கின்றன. 

## மேற்கோள்கள்

பகுப்பு:இலந்தனம் சேர்மங்கள்
பகுப்பு:மாங்கனீசு சேர்மங்கள்
பகுப்பு:பெரோவ்சிகைட்டுகள்
போகாரோ நதி

**போகாரோ நதி** *(Bokaro River)* என்பது இந்தியாவின்  சார்க்கண்ட் மாநிலத்தில் உள்ள ஆசாரிபாக் மற்றும் போகாரோ மாவட்டங்களுக்கு இடையில் பாயும் ஒரு நதியாகும். 
 
## போக்கு

ஆசாரிபாக்கிற்குத் தெற்கிலுள்ள ஆசாரிபாக் பீடபூமியில்  போகாரோ நதி உற்பத்தியாகிறது. ஆனால் சிறிது தூரத்திலேயே தெற்கு முகத்திற்குத் தொலையோரப் பகுதியாகி இயிலிங்கா மற்றும் இலங்கு குன்றுகளுக்கு இடையிலுள்ள குறுகிய மற்றும் அழகான சமவெளியில் பாய்கிறது. மேலும், மேற்கு போகாரோ மற்றும் கிழக்கு போகாரோ நிலக்கரி சுரங்கங்களுக்கு இடையிலும் பாய்கிறது. தாமோதர் ஆற்றில் கலப்பதற்கு முன்னர் கோனார் நதியிலும் போகாரோ நதி பாய்கிறது

## தடுப்பணை

கோணார் நதியுடன் சங்கமிப்பதற்கு முன்னரே ஓரிடத்தில் தடுப்பணை ஒன்று கட்டப்பட்டுள்ளது. இங்கிருந்து போகாரோ மின்னுற்பத்தி நிலையத்திற்குத் தேவையான தண்ணீர் வழங்கப்படுகிறது

## மேற்கோள்கள்

பகுப்பு:ஜார்க்கண்டின் ஆறுகள்
பகுப்பு:போகாரோ மாவட்டம்
கடம்பர் உலா

**கடம்பர் உலா** அல்லது **கடம்பர் கோயில் உலா** என்பது குளித்தலை கடம்பவனேசுவரர் கோயில் இறைவன் கடம்பவனநாதரை நாயகனாக கொண்டு எழுதப்பட்ட உலாவாகும்.  இந்நூலை உ.வே.சாமிநாத ஐயர் கிபி 1932 -ல் கடம்பர் கோயில் உலா என்ற பெயரில் பதிப்பித்துள்ளார். 

பேதை,பெதும்பை,மங்கை,மடந்தை,அரிவை,தெரிவை,பேரிளம்பெண் என இறைவனை ஏழு பெண் பருவங்களாக எழுதப்பட்டுள்ளது. இந்நூலை எழுதியவர் பெயர் அறியப்படவில்லை. எனினும் இந்நூலில் உள்ள "திருவா வடுதுறையி, லெம்பிரா னன்ப ரிதயமோ" எனும் குறிப்பால் திருவாவடுதுறை ஆதினத்தினைச் சார்ந்தவர் என்று அறிகிறோம்.

## இவற்றையும் காண்க

## ஆதாரங்கள்


## வெளி இணைப்புகள்

பகுப்பு:சைவ சமய உலாக்கள்
பிரின்சு

**பிரின்சு ரோஜர்சு நெல்சன்** (*Prince Rogers Nelson*, சூன் 7, 1958 – ஏப்ரல் 21, 2016), பரவலாக **பிரின்சு** என்றே அறியப்பட்ட இந்த அமெரிக்க பாடகர், பாடலாசிரியராகவும், பல்வகை இசைக்கருவி கலைஞராகவும், இசைத்தட்டு தயாரிப்பாளராகவும், நடிகராகவும் தமது திறமையைக் காட்டியுள்ளார்.  இசையில் புதுமைப் புனைவாளரான பிரின்சு மேடையில் அவரது துடிப்புமிக்க, அட்டகாசமான நடத்தைக்காகவும் மதிப்புமிகு உடைகளுக்காகவும் அபரிமித ஒப்பனைகளுக்காகவும் அறியப்பட்டவர். இவரது குரல்வளம் விரிவான வீச்சைக் கொண்டது. வன்கு இசை, ராக் இசை, ரிதம் அண்ட் புளூஸ், உள்ளுணர்வு இசை, மாயத்தோற்ற இசை, பரப்பிசை என பல்வகைப் பாணிகளையும் உள்ளடக்கியது. உலகெங்கும் இவரது இசைத்தட்டுக்கள் 100 மில்லியனுக்கும் கூடுதலாக விற்பனையாயுள்ளன; அனைத்துக் காலங்களுக்குமான சிறந்த கலைஞர்களில் ஒருவராக விளங்கினார். பிரின்சு ஏழு  கிராமி விருதுகளையும்  கோல்டன் குளோப் விருது ஒன்றையும்அகாதமி விருது ஒன்றையும் வென்றுள்ளார். 2004இல் ராக் அண்டு ரோல் புகழ் மண்டபத்தில் இடம் பெற்றார்]].

பிரின்சு மினியாப்பொலிசில் பிறந்தார். இளம் அகவையிலேயே இசையில் நாட்டம் கொண்டிருந்தார்.  18ஆம் அகவையிலேயே வார்னர் பிரதர்சு நிறுவனத்தில் ஒப்பந்தப் பாடகரானார். 1978இல் *ஃபார் யூ* என்ற தனது இசைத்தொகுப்பை வெளியிட்டார். 1979இல் வெளியான இவரது இசைத்தொகுப்பு *பிரின்சு*   விற்பனையில் *பிளாட்டினம்*  நிலையை எட்டியது. அடுத்த மூன்று தொகுப்புகளும்—*டர்ட்டி மைண்டு* (1980), *கண்ட்ரோவர்சி* (1981), மற்றும் *1999* (1982)—தொடர்ந்து வெற்றி கண்டன.  1984இல், தனது பின்னணி இசைக்குழுவை  *தி ரெவலூசன்* என அழைத்தார்.

1990களின் துவக்கத்தில், பிரின்சிற்கும் வார்னர் பிரதர்சுக்கும் இடையே கருத்து வேறுபாடு எழுந்தது. 1993இல் தமது இசைக்குழுவின் பெயரை உச்சரிக்கவியலா சின்னம் வடிவில், , பெயரிட்டார். 1994க்கும் 1996க்கும் இடையே ஐந்து தொகுப்புக்களை வெளியிட்டார். 2000களில் மீண்டும் "பிரின்சு" என்றே குறிப்பிடத் தொடங்கினார். பின்னர் 16 இசைத்தொகுப்புக்களை வெளியிட்டுள்ளார். இவரது இறுதி தொகுப்பாக *ஹிட் அன்ரண் பேசு டூ*, திசம்பர் 11, 2015இல் டைடல் ஓடைச்சேவை மூலமாக வெளியானது. ஏப்ரல் 21, 2016இல் 57ஆம் அகவையில் சான்காசன், மின்னசோட்டாவின் பய்சுலே பார்க் பகுதியில் ஒலிப்பதிவு மையமாகவும் விளங்கிய  இல்லத்தில்  மறைந்தார்; மரணத்திற்கு முந்தைய இருவாரங்களாக அவருக்கு இன்ஃபுளுவென்சா-போன்ற நோயறிகுறிகள் இருந்தன.
## மேற்சான்றுகள்

## வெளி இணைப்புகள்

*
* 
* 
* Prince: chart history at பில்போர்ட் (இதழ்)
* 

பகுப்பு:1958 பிறப்புகள்
பகுப்பு:2016 இறப்புகள்
பகுப்பு:அமெரிக்க இசைக் கலைஞர்கள்
பகுப்பு:அமெரிக்கப் பாடகர்கள்
பகுப்பு:கிராமி விருது வென்றவர்கள்
பகுப்பு:அமெரிக்க ஆண் திரைப்பட நடிகர்கள்
அமேசான் கடலடிப் பாறை

**அமேசான் கடலடிப் பாறைகள்** (*Amazon Reef*)  (சிலவிடங்களில் **அமேசானியக் கடலடிப் பாறைகள்** எனவும் குறிக்கப்படுகின்றன) பிரெஞ்சு கயானா வடக்கு பிரேசில் கடலோரத்தில் அமைந்துள்ள விரிவான பவள,  பஞ்சு கடலடிப் பாறையமைப்புகளாகும். உலகின் மிகப் பெரிய கடலடிப் பாறை அமைப்புகளில் ஒன்றாக இது அறியப்படுகின்றது. இந்த அமைப்பு  நீளமுள்ளதாகவும்  பரப்பளவில் அமைந்துள்ளதாகவும் புவியியலாளர்கள் மதிப்பிடுகின்றனர். இதனைக் கண்டறிந்தமைக்கான  அறிவிக்கை ஏப்ரல் 2016இல்   வெளியிடப்பட்டது; 2012இல் இப்பகுதியில் நடந்த  கடலியல் ஆய்விற்குப் பிறகு இந்தக் கண்டுபிடிப்பு உறுதி செய்யப்பட்டது. 1950களிலிருந்தே அமேசான் ஆற்றின் கழிமுகத்தில் இத்தகைய பெரிய பாறையமைப்பு இருப்பதற்கான சான்றுகள் கிடைத்தவாறிருந்தது.  

## மேற்சான்றுகள்

## வெளி இணைப்புகள்
* 
பகுப்பு:அமேசான் ஆறு
பகுப்பு:பவளப் பாறைகள்
பகுப்பு:அத்திலாந்திக்குப் பெருங்கடல்
பகுப்பு:2016 நிகழ்வுகள்
தெமி ஆறு

**தெமி ஆறு** *(Demi river)*  என்பது இந்தியாவின் குசராத்து மாநிலத்திலுள்ள சௌராட்டிரதேசப் பகுதியில் காணப்படும் ஒரு ஆறு ஆகும். 

தெமி ஆற்றின் வடிநிலப்பகுதி 75 கிலோமீட்டர் நீளம் கொண்டதாக உள்ளது. இவ்வடிநிலப்பகுதியிலுள்ள மொத்த நீர்ப்பிடிப்பு பகுதியின் பரப்பளவு 813 சதுரகிலோமீட்டர் ஆகும். தெமி ஆற்றின் மேல் தெமி-1, தெமி-2 மற்றும் தெமி-3 என்ற மூன்று அணைகள் கட்டப்பட்டுள்ளன. தாங்கரா நகரம் இவ்வாற்றின் கரையில் அமைந்துள்ளது.

## மேற்கோள்கள்

பகுப்பு:இந்திய ஆறுகள்
பகுப்பு:குசராத்தின் ஆறுகள்
எம். எச். மொகம்மது

**எம். எச். மொகம்மது** என அழைக்கப்படும் **முகம்மது அனீஃபா மொகம்மது** (*Mohamed Haniffa Mohamed*, 15 சூன் 1921 – 26 ஏப்ரல் 2016) இலங்கை அரசியல்வாதியும், முன்னாள் நாடாளுமன்ற உறுப்பினரும், முன்னாள் அமைச்சரும், முன்னாள் நாடாளுமன்ற சபாநாயகரும் ஆவார்.

கொழும்பு மாநகர சபை உறுப்பினராக அரசியலில் நுழைந்த மெ. எச். முகம்மது மாநகர சபையின் மேயராகப் பணியாற்றினார். பின்னர் நாடாளுமன்றத்திற்கு தெரிவாகி டட்லி சேனாநாயக்க (1965-70) அரசாங்கத்தில், தொழில் மற்றும் வீடமைப்பு அமைச்சராகப் பதவி வகித்தார். மேலும் நாடாமன்ற அலுவல்கள் மற்றும் மேல் மாகாண அபிவிருத்தி அமைச்சும் பதவிகளிலும் பணியாற்றினார். நாடாளுமன்றத்தின் 14-வது சபாநாயகராக 1989 முதல் 1994 வரை செயற்பட்டார்.

## மேற்கோள்கள்

பகுப்பு:இலங்கை நாடாளுமன்ற சபாநாயகர்கள்
பகுப்பு:1921 பிறப்புகள்
பகுப்பு:2016 இறப்புகள்
பகுப்பு:இலங்கையின் 8வது நாடாளுமன்ற உறுப்பினர்கள்
பகுப்பு:இலங்கையின் 9வது நாடாளுமன்ற உறுப்பினர்கள்
பகுப்பு:இலங்கையின் 10வது நாடாளுமன்ற உறுப்பினர்கள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:இலங்கை அமைச்சர்கள்
பகுப்பு:இலங்கை முசுலிம்கள்
பகுப்பு:கொழும்பு உவெசுலி கல்லூரி பழைய மாணவர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பகுப்பு:கொழும்பு முதல்வர்கள்
தோல்பூர் மாவட்டம்

**தோல்பூர் மாவட்டம்** (Dholpur District)  மேற்கு இந்தியாவில் அமைந்துள்ள இராஜஸ்தான் மாநிலத்தின் 33 மாவட்டங்களில் ஒன்றாகும். இம்மாவட்டத் தலைமையிட நகரம்  **[[தோல்பூர்]]** ஆகும்.
இராஜஸ்தான் மாநிலத்தின்  பகுதியில் அமைந்த இம்மாவட்டம் பரத்பூர் கோட்டத்தில் உள்ளது. இம்மாவட்டம் மணற்பாறைகள் போன்ற கனிமங்கள் அதிக அளவில் கொண்டது. வேளாண்மையை நம்பி இதன் பொருளாதாரம் அமைந்துள்ளது.

## மாவட்ட எல்லைகள்
உத்தரப் பிரதேசம் மற்றும் மத்தியப் பிரதேச மாநிலத்தின் எல்லையில் அமைந்த தோல்பூர் மாவட்டத்தின் தெற்கெல்லையாக சம்பல் ஆறு உள்ளது. இம்மாவட்டத்தின்  கிழக்கிலும், வடகிழக்கில் உத்திரப் பிரதேசம், வடகிழக்கில் பரத்பூர் மாவட்டம், வடக்கில் கரௌலி மாவட்டம் எல்லைகளாக உள்ளது.

## மாவட்ட நிர்வாகம்
தோல்பூர் மாவட்டம் தோல்பூர், பாரி, ராஜாகேரா, சேபௌ மற்றும் பசேரி என ஐந்து வருவாய் வட்டம்|வருவாய் வட்டங்களையும்]], 825 கிராமங்களையும்  கொண்டது.
## பொருளாதாரம்

இந்தியாவில் பொருளாதாரத்தில் மிகவும் பின் தங்கிய 250 மாவட்டங்களில் ஒன்றாக  இம்மாவட்டத்தையும் 2006-ஆம் ஆண்டில் இந்திய அரசு அறிவித்துள்ளது. எனவே இம்மாவட்டத்தின் ஊராக வளர்ச்சித் திட்டங்களுக்கு இந்திய அரசின் பஞ்சாயத்து ராஜ் அமைச்சகம் ஆண்டு தோறும் நிதியுதவி வழங்குகிறது.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 1,206,516 1,206,516  ஆக உள்ளது. கிராமப்புறங்களில் 79.49% மக்களும்;  நகரப்புறங்களில் 20.51% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி   விகிதம் 22.71%  ஆக உயர்ந்துள்ளது. மக்கள் தொகையில் 653,647 ஆண்களும்;  552,869 பெண்களும் உள்ளனர். ஆயிரம் ஆண்களுக்கு 846  பெண்கள் என்ற விகிதத்தில் பாலின விகிதம் உள்ளது. 3,033  சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 398  மக்கள் வீதம் வாழ்கின்றனர். இம்மாவட்டத்தின் சராசரி  படிப்பறிவு  69.08 % ஆகவும், ஆண்களின் படிப்பறிவு 81.22 % ஆகவும், பெண்களின் படிப்பறிவு 54.67% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 217,613  ஆக உள்ளது.

### சமயம்
இம்மாவட்டத்தில் இந்து சமயத்தவரின் மக்கள் தொகை  1,127,520  (93.45 %)  ஆகவும்;     இசுலாமிய சமய  மக்கள் தொகை 72,258  (5.99 %)  ஆகவும்;   சமண சமய ;  சீக்கிய சமய மக்கள் தொகை;  கிறித்தவ,  பௌத்த சமய மக்கள் தொகை மிகக் குறைவாகவும் உள்ளது.

### மொழிகள்
இராஜஸ்தான் மாநிலத்தின் ஆட்சி மொழியான இந்தி மொழியுடன்,  பஞ்சாபி, உருது  மற்றும் இராச்சசுத்தானி, மார்வாரி போன்ற வட்டார மொழிகளும் இம்மாவட்டத்தில் பேசப்படுகிறது.
 
## மேற்கோள்கள்
  

## வெளி இணைப்புகள்

பகுப்பு:இராஜஸ்தான் மாவட்டங்கள்
துங்கர்பூர் மாவட்டம்

**துங்கர்பூர் மாவட்டம்** (*Dungarpur District*) மேற்கு இந்தியாவில் அமைந்துள்ள இராஜஸ்தான் மாநிலத்தின் 33 மாவட்டங்களில் ஒன்றாகும். இம்மாவட்டத் தலைமையிட நகரம் துங்கர்பூர் ஆகும்.
இராஜஸ்தான் மாநிலத்தின்  பகுதியில் அமைந்த இம்மாவட்டம் உதய்பூர் கோட்டத்தில் உள்ளது. பிரித்தானிய இந்தியாவின் ஆட்சியில் இம்மாவட்டத்தின் பகுதிகளை துங்கர்பூர் சமஸ்தானம் ஆட்சி செய்தது.

## வரலாறு

துங்கர்பூர் பகுதியை கி பி 12-ஆம் நூற்றாண்டில் இராஜபுத்திரர்களால் வெல்லப்படும் வரை, கி மு 4000 ஆண்டிற்கு முன்னர் துங்கர்பூர் பகுதியில் பில் பழங்குடி மக்களால் நிறைந்திருக்கப் பெற்றிருந்தது. 
மேவார் இராஜபுத்திர மன்னர் சமந்து சிங் என்பவர் துங்கர்பூர் அரசை 1197-இல் நிறுவினார். பில் மக்கள் இப்பகுதியில் பெரும்பாண்மை மக்களாகவே உள்ளனர்.

## அமைவிடம்
இராஜஸ்தான் மாநிலத்தின் தென் பகுதியில், குஜராத் மாநில எல்லையை ஒட்டி அமைந்த துங்கர்பூர் மாவட்டத்தின் வடக்கிலும், வடகிழக்கிலும் உதய்பூர் மாவட்டம், தென்கிழக்கில் பான்ஸ்வாரா மாவட்டம், தெற்கில் குஜராத் மாநிலத்தின் தகோத் மாவட்டம், தென்மேற்கில் பஞ்சமகால் மாவட்டம், மேற்கில் சபர்கந்தா மாவட்டம் எல்லைகளாக அமைந்துள்ளது.

## மாவட்ட நிர்வாகம்
துங்கர்பூர் மாவட்டம் அஸ்பூர், துங்கர்பூர், சக்வாரா, சிமல்வாரா, பிச்சிவாரா என ஐந்து வருவாய் வட்டங்களையும்; துங்கர்பூர் மற்றும் சக்வாரா என இரண்டு நகராட்சி மன்றங்களையும்; 976 கிராமங்களையும் கொண்டுள்ளது.

## பொருளாதாரம்
இந்தியாவில் பொருளாதாரத்தில் மிகவும் பின் தங்கிய 250 மாவட்டங்களில் ஒன்றாக  இம்மாவட்டத்தையும் 2006-ஆம் ஆண்டில் இந்திய அரசு அறிவித்துள்ளது. எனவே இம்மாவட்டத்தின் ஊராக வளர்ச்சித் திட்டங்களுக்கு இந்திய அரசின் பஞ்சாயத்து ராஜ் அமைச்சகம் ஆண்டு தோறும் நிதியுதவி வழங்குகிறது.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 1,388,552  ஆக உள்ளது. கிராமப்புறங்களில் 93.61% மக்களும்;  நகரப்புறங்களில் 6.39% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி   விகிதம் 25.36%  ஆக உயர்ந்துள்ளது. மக்கள் தொகையில் 696,532 ஆண்களும்; 692,020 பெண்களும் உள்ளனர். ஆயிரம் ஆண்களுக்கு 994  பெண்கள் என்ற விகிதத்தில் பாலின விகிதம் உள்ளது. 3,770  சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 368  மக்கள் வீதம் வாழ்கின்றனர். இம்மாவட்டத்தின் சராசரி  படிப்பறிவு  59.46 % ஆகவும், ஆண்களின் படிப்பறிவு 72.88 % ஆகவும், பெண்களின் படிப்பறிவு 46.16 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 242,239  ஆக உள்ளது. 

### சமயம்
இம்மாவட்டத்தில் இந்து சமயத்தவரின் மக்கள் தொகை 1,340,065 (96.51 %)  ஆகவும்;     இசுலாமிய சமய மக்கள் தொகை 28,662  (2.06 %)  ஆகவும்; சமண சமயம்; கிறித்தவ, பௌத்த சமய மக்கள் தொகை மிகக் குறைவாகவும் உள்ளது.

### மொழிகள்
இராஜஸ்தான் மாநிலத்தின் ஆட்சி மொழியான இந்தி மொழியுடன், பஞ்சாபி, உருது  மற்றும் இராச்சசுத்தானி, மார்வாரி போன்ற வட்டார மொழிகளும் இம்மாவட்டத்தில் பேசப்படுகிறது.
## இதனையும் காண்க
* துங்கர்பூர் சமஸ்தானம் 
## மேற்கோள்கள்
  

## வெளி இணைப்புகள்
* டுங்கர்பூர்  மாவட்ட இணையதளம்
* Dungarpur Site - Dungarpur.in  

பகுப்பு:இராஜஸ்தான் மாவட்டங்கள்
பில் மக்கள்

**பில் மக்கள்** அல்லது **பீல் மக்கள்** (Bhils or Bheel)  மத்திய இந்தியாவில் மத்தியப் பிரதேசம், இராஜஸ்தான், குஜராத் மற்றும் மகாராஷ்டிரம் போன்ற மாநிலங்களில் வாழும் பழங்குடி மக்கள் ஆவர். பாகிஸ்தான் நாட்டின் சிந்து மாகாணத்தில் தார்பர்க்கர் மாவட்டத்திலும் பில் பழங்குடி மக்கள் வாழ்கின்றனர். இந்திய-ஆரிய மொழிகளின் ஒரு கிளை மொழியான பில் மொழியை இப்பழங்குடி மக்கள் பேசுகின்றனர்.

2001-ஆம் இந்திய மக்கள் தொகை கணக்கெடுப்பின் படி மக்கள் தொகையில் கோண்டு பழங்குடி மக்களுக்கு அடுத்து பில் பழங்குடி மக்கள் அதிக எண்ணிக்கையில் உள்ளனர்.

இந்திய அரசு பில் மக்களை பட்டியல் பழங்குடி மக்களாக வகைப்படுத்தியுள்ளதால்; கல்வி; வேலைவாய்ப்பு; அரசியல் வளர்ச்சியில் பில் மக்களுக்கு அரசு முன்னுரிமை வழங்குகிறது.

## வாழிடங்கள்
பில் பழங்குடி மக்கள் இந்தியாவின் மத்தியப் பிரதேச மாநிலத்தில் 4,619,068  மக்களும்;   இராஜஸ்தான் மாநிலத்தில் 2,805,948  மக்களும்;  குஜராத் மாநிலத்தில் 34,41,945 மக்களும்;  மற்றும் மகாராஷ்டிரம் மாநிலத்தில் 1,818,792  மக்களும், மலைகள் சூழ்ந்த பகுதிகளில் வாழ்கின்றனர்.
பாகிஸ்தான் நாட்டின் சிந்து மாகாணத்தின் தார்பர்க்கர் மாவட்டத்தில் 3,82,000 பில் பழங்குடி மக்கள் வாழ்கின்றனர்.

## படக்காட்சியகம்

Image:Bhil tribe girls in Jhabua.jpg|ஜாபுவாவில் பில் மக்கள்
File:Girl in orange dress, Gauhadi village.jpg|பில் பழங்குடியின சிறுமி, ராய்சென் மாவட்டம்
File:Adivasi woman in Raisen district, MP, India.jpg|பில் பெண், ராய்சென் மாவட்டம்
File:Woman in Raisen district, MP, India.jpg|பில் பெண், ராய்சென் மாவட்டம்
File:Femme dans le district de Raisen, M.P., Inde.jpg|பில் பெண், ராய்சென் மாவட்டம்


## இதனையும் காண்க
* கோண்டு மக்கள்
* இந்தியாவின் பட்டியலிடப்பட்ட பழங்குடிகள்

## மேற்கோள்கள்

## வெளி இணைப்புகள்

* .
*The desert dwellers of Rajasthan: Bishnoi and Bhil peoples (essay) 
*Bhil Tribe In Rajasthan 
* Genetic Affinity of the Bhil, Kol and Gond Mentioned in Epic Ramayana

பகுப்பு:இந்தியப் பழங்குடிகள்
பகுப்பு:இந்திய இனக்குழுக்கள்
2016 கோடைக்கால இணை ஒலிம்பிக் விளையாட்டுக்கள்

**2016 கோடைக்கால மாற்றுத்திறனாளர் ஒலிம்பிக் விளையாட்டுக்கள்** (*2016 Summer Paralympics*, பிரேசிலிய போர்த்துக்கேயம்: *யோகோசு பாரலிம்பிகோசு தெ வெரோ தெ*), பன்னாட்டு இணை ஒலிம்பிக் விளையாட்டுக் குழுவால் மாற்றுத்திறனாளர்களுக்காக நடத்தப்படும் பன்னாட்டு  பல்துறை விளையாட்டுப் போட்டியான மாற்றுத் திறனாளர் ஒலிம்பிக் விளையாட்டுக்களின் பதினைந்தாவது  பதிப்பு ஆகும். இது 2016ஆம் ஆண்டு செப்டம்பர் 7 முதல் செப்டம்பர் 18 வரை பிரேசில் நாட்டில் இரியோ டி செனீரோ நகரத்தில் நடைபெற உள்ளது. நடத்தும் நாட்டின் குளிர்காலத்தில் நிகழும் முதல் கோடைக்கால இணை ஒலிம்பிக் விளையாட்டுப் போட்டியாக அமைந்துள்ளது. தவிரவும் இந்நிகழ்வை இலத்தீன் அமெரிக்க, தென் அமெரிக்க நகரமொன்று ஏற்று நடத்துவது முதல்முறையாகும். தெற்கு அரைக்கோளத்தில் இந்நிகழ்வு இரண்டாம் முறையாக நடக்கின்றது; முதன்முறை 2000ஆம் ஆண்டில் சிட்னியில் நடைபெற்றது.

## மேற்சான்றுகள்

## வெளி இணைப்புகள்
* Rio de Janeiro 2016 அலுவல்முறை முகப்புப் பக்கம் 
* Rio de Janeiro 2016 from the International Paralympic Committee

பகுப்பு:இணை ஒலிம்பிக் விளையாட்டுகள்
பகுப்பு:2016 நிகழ்வுகள்
பகுப்பு:பிரேசிலில் விளையாட்டு
வெர்னோனியா சேவாராயன்சிஸ்

**வெர்னோனியா சேவாராயன்சிஸ்** (Vernonia Shevaroyensis) என்பது ஒரு மரமாகும். இத்தாவரம் தமிழகத்தின், ஏற்காடு மலைக்காடுகளை பூர்வீகமாகக் கொண்டவை. இதனால் இப்பெயர் இதற்கு வந்தது.
இத்தாவரம் சூரியகாந்தி தாவரக் குடும்பத்தைச் சேர்ந்தது. சூரியகாந்தி குடும்பத்தில்  சுமார் 25 ஆயிரத்துக்கும் மேற்பட்ட தாவர வகைகள் உள்ளன என்றாலும், அவற்றில் வெறும் மூன்று வகைகள் மட்டுமே மரமாக வளரக் கூடியவை. அவற்றில் ஒன்றுதான் வெர்னோனியா சேவாராயன்சிஸ் மரம்.
ஒரு காலத்தில் ஏற்காடு மலைப் பகுதிகளில் இயல்பு தாவரமாக இருந்த இந்த மரங்கள் அழிந்துவிட்டன. 10 ஆண்டுகளுக்கு முன்பு ஏற்காடு காட்டுப் பகுதியில் எஞ்சி இருந்த 2 தாய் மரங்கள்,  வெள்ளத்தில் அடித்துச் செல்லப்பட்டு விட்டன. இந்நிலையில் ஒரேயொரு தாய் மரம் மட்டும் ஏற்காடு தாவரவியல் பூங்காவில் வளர்க்கப்பட்டுவருகிறது. இந்த மர வகையில் உலகில் எஞ்சியுள்ள ஒரே மரம் இதுதான் என்கின்றனர் தாவரவியல் ஆய்வாளர்கள்.﻿
## மேற்கோள்கள்

பகுப்பு:மரங்கள்
பகுப்பு:பூக்கும் தாவரங்கள்
பகுப்பு:தாவரவியல் பெயருடையக் கட்டுரைகள்
பகுப்பு:தகவற்பெட்டி தேவைப்படும் தாவரவியல் கட்டுரைகள்
இலித்தியம் நான்குபுளோரோ போரேட்டு

**இலித்தியம் நான்குபுளோரோ போரேட்டு** *(Lithium tetrafluoroborate)* என்பது LiBF4  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறத்தில் படிகத்தூளாகக் காணப்படுகிறது. வணிகமுறையில் இரண்டாம் நிலை மின்கலன்களில் இதைப்பயன்படுத்த விரிவான சோதனை மேற்கொள்ளப்பட்டது. மின்முனைவற்ற கரைப்பான்களில்  இச்சேர்மத்தின் உயர் கரைதிறனை வெளிப்படுத்தும் ஒரு பயன்பாடாக இது கருதப்படுகிறது.இலித்தியம் டெட்ராபுளோரோபோரேட்டு என்றும் இதை அழைப்பார்கள்.

## பயன்பாடுகள்

BF4- இன் அயனி நகர்திறன் அதிகமாக உள்ளது என்றாலும், இதனுடைய Li+ உப்புக் கரைசல்கள் தொடர்புடைய பிற உப்புகளைவிட  குறைவான கடத்துத் திறனைக் கொண்டுள்ளன. இலித்தியம் – இரும்பு மின்கலன்களில் இலித்தியம் நான்குபுளோரோ போரேட்டு பொதுவாகப் பயன்படுத்தப்படும் இலித்தியம் அறுகுளோரோ பாசுபேட்டைக் காட்டிலும் சில கூடுதலான நன்மைகளைக் கொடுக்கிறது. உயர் வெப்ப நிலைப்புக்கும் ஈரப்பதம் பொறுத்தமையும் பண்புக்கும்  சான்றாக இச்சேர்மம் விளங்குகிறது. உதாரணமாக அறை வெப்பநிலையில் இலித்தியம் நான்குபுளோரோ போரேட்டு  பில்லியனுக்கு 620 பகுதிகள் அளவுக்கு ஈரப்பதத்தைத் தாங்கும் வல்லமையுடையதாக உள்ளது. அதேசமயத்தில் இலித்தியம் அறுகுளோரோ பாசுபேட்டு உடனடியாக நீராற்பகுப்பு அடைந்து பாசுபோரைல்புளோரைடு மற்றும் ஐதரசன் புளோரைடு போன்ற நச்சுவாயுக்களாக மாறுகிறது. பெரும்பாலும் மின்கலங்களின் மின்முனைகளைச் சேதப்படுத்திவிடுகிறது. 
ஒப்பீட்டளவில் குறைந்த கடத்துதிறன் மற்றும் கிராபைட் மின்முனைகளில் நிலையான திண்ம மின்பகுளி இடைமுகம் உருவாவதில் சிக்கல் போன்ற சிரமங்கள் குறைபாடுகளாகும்.

## வெப்பநிலைப்புத் தன்மை

இலித்தியம் நான்குபுளோரோ போரேட்டு மற்றும் மற்ற கார-உலோக உப்புகள் வெப்பச்சிதைவுக்கு உட்பட்டு போரான் முப்புளோரைடை வெளிவிடும் என்பதால் ஆய்வக அளவில் இவ்வுப்பு ஒரு போதுமான வேதியல் மூலமாகப் பயன்படுத்தப்படுகிறது. :

:LiBF4 → LiF + BF3

## தயாரிப்பு

இருபோரேனை தொழிற்சாலைகளில் தொகுப்பு முறையில் தயாரிக்கும்போது இலித்தியம் நான்குபுளோரோ போரேட்டு ஒரு உடன்விளை பொருளாகப் உருவாகிறது:.

8 BF3 + 6 LiH → B2H6 + 6 LiBF4

BF3 சேர்மத்தால் நிகழும்  புளோரினேற்றத்தைத் தடுக்கவல்ல பொருத்தமான ஒரு கரைப்பானின் (உதாரணம்: HF, BrF3, அல்லது திரவமாக்கப்பட்ட SO2) உதவியோடு LiF மற்றும் BF3 ஆகியனவற்றிலிருந்தும் LiBF4 தயாரிக்க முடியும்:.

LiF + BF3 → LiBF4

## மேற்கோள்கள்

பகுப்பு:இலித்தியம் உப்புகள்
பகுப்பு:மின்பகுளிகள்
பகுப்பு:டெட்ராபுளோரோபோரேட்டுகள்
பிரம்மன் கோயில் (இந்தியா)

இந்த கோயில் தமிழ்நாட்டில் தஞ்சை மாவட்டத்திலுள்ள கும்பகோணத்தில் நகரின் மையத்தில் உச்சிப்பிள்ளையார் கோயிலுக்கு அருகில் அமைந்துள்ளது. தமிழகத்தில் பிரம்மன் கோயில் உள்ள ஒரே இடம். இக்கோயில் வேத நாராயணன் கோயில், பிர்மன் கோயில், பிரம்மன் கோயில் என வழங்கப்படுகிறது. நவராத்திரி திருவிழா சிறப்பாகக் கொண்டாடப்படுகிறது.
## தல வரலாறு
படைக்கும் கடவுளான பிரமனுக்கு தனிக்கோவில் உலகில் இரண்டு இடங்களில் மட்டுமே உள்ளது. ஒன்று கும்பகோணம், இரண்டாவது ராஜஸ்தான் மாநிலத்தில் உள்ள புஷ்கர். மகாபிரளயத்தில் கும்பகோணத்தில் மிதந்து வந்த கும்பத்தை உடைத்து பூசித்து ஈசனுக்கு முதல் விழா எடுத்தவர் பிரம்மன். இவர் மகாவிஷ்ணுவின் தொப்புள் கொடியில் இருந்து உதித்தவர். உலகில் உள்ள அனைத்தையும் படைக்கும் கடவுளான பிரம்மனுக்கு உலக உயிர்கள் எல்லாம் உருவானதற்கு தாம் தான் காரணம் என்ற கர்வம் வந்தது. பிரம்மனின் கர்வம் கண்டு கோபம் கொண்ட மகாவிஷ்ணு பிரம்மனை அழைத்து படைக்கும் தன்மையை நீ இழப்பாய் என சாபம் கொடுத்தார். தவறை உணர்ந்த பிரமதேவர் கும்பகோணம் வந்து தவம் மேற்கொண்டு அஸ்வமேத யாகம் செய்தார். மகிழ்ந்த மகாவிஷ்ணு நான்கு வேதங்களின் உட்பொருளையும் மகிமையும் பிரம்மனுக்கு விளக்கி சாபவிமோசனம் கொடுத்து இங்கேயே கோவில் கொள்ளுமாறு அருளினார். அவ்வாறே தன் தேவியறோடும் பிரம்மனின் வேண்டுகோளுக்கு இணங்கி மகாவிஷ்ணு வேத நாராயணபெருமாள் என்ற திருநாமத்துடன் கோவில் கொண்ட இடமே இந்த பிரம்மன் கோவில்.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கோயில்கள்
தாமசு பாக்

**தாமசு பாக்** (*Thomas Bach*, வர்ட்சுபர்கில் பிறப்பு: 29 திசம்பர் 1953) செருமானிய வழக்கறிஞரும் முன்னாள் வாள்வீச்சு வீரரும் ஆவார். இவர்  பன்னாட்டு ஒலிம்பிக் குழுவின்   ஒன்பதாவது மற்றும் தற்போதைய தலைவராக உள்ளார். இடாய்ச்சு ஒலிம்பிக் விளையாட்டுக் குழுவின் (**DOSB**) செயற்குழு உறுப்பினராகவும் உள்ளார்.
## வாள்வீச்சு விளையாட்டு

பாக்  டாபெர்பிசோசைம் வாள்வீச்சு சங்கத்தின் (*FC Tauberbischofsheim*) முன்னாள் விளையாட்டுக்காரர் ஆவார். 1976இல் மொண்ட்ரியாலில் நடந்த கோடைக்கால ஒலிம்பிக் விளையாட்டுப் போட்டிகளில் பங்கேற்று  வாள்வீச்சிற்கான அணி விளையாட்டில்  செருமானிய அணிக்கு தங்கப் பதக்கம் வென்றளித்தார். அடுத்தாண்டு புவனெசு ஐரிசில் நடந்த வாள்வீச்சு உலகப் போட்டிகளில் உலகச் சாதனையாளராக பட்டம் வென்றார்.

## மேற்சான்றுகள்

## வெளி இணைப்புகள்
*
*IOC biography
*ICAS members 

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:ஒலிம்பிக் விளையாட்டுகள்
தி. இராமச்சந்திரன்

**தி. இராமச்சந்திரன்** (*T. Ramachandran*) என்பவர் கிருட்டிணகிரி மாவட்டம், தளி தொகுதி சட்டமன்ற உறுப்பினராவார்.

## அரசியல்வாழ்வு
இவர் கிருட்டிணகிரி மாவட்டம் வரகானப்பள்ளி என்னும் மலைக் கிராமத்தில் ஒரு சாதாரண வேளாண் குடும்பத்தில் பிறந்தவர். இவர் 1996 முதல் 2001 வரை நாகமங்கலம் ஊராட்சி மன்றத் தலைவராக இருந்தார், பின் 2001 முதல் 2006 ஆண்டுவரை கெலமங்கலம் ஊராட்சி ஒன்றியத் குழுத் தலைவராக இருந்தார். இவர் இந்திய பொதுவுடமைக் கட்சி (மார்க்சிஸ்ட்) உறுப்பினராக இருந்தார். 2006 ஆண்டு நடந்த சட்டமன்றத் தேர்தலில் போட்டியிட கட்சியில் வாய்ப்பு கேட்டார். ஆனால் கூட்டணியில் இந்தியப் பொதுவுடமைக் கட்சிக்கு தொகுதி ஒதுக்கப்பட்டதால் இவருக்கு வாய்பு வழங்கப்படவில்லை இதை ஏற்கமறுத்து தளி சட்டமன்ற உறுப்பினர் பதவிக்கு சுயேட்சையாகவே போட்டியிட்டு வென்றார். இதனால் கட்சியில் இருந்து நீக்கப்பட்டார். இதன் பிறகு இவர் எதிர்த்துப் போட்டியிட்டு வென்ற இந்தியப் பொதுவுடமைக் கட்சியிலேயே இணைந்தார். மீண்டும் 2011 ஆம் ஆண்டு நடந்த சட்டமன்றத் தேர்தலில் இந்தியப் பொதுவுடமைக் கட்சி சார்பில் போட்டியிட்டு தளியின் சட்டமன்ற உறுப்பினராக மீண்டும் தேர்ந்தெடுக்கப்பட்டார். 2016 தமிழக சட்டமன்றத் தேர்தலில் மீண்டும் இந்தியப் பொதுவுடமைக் கட்சியின் சார்பில் மீண்டும் போட்டியிடுகிறார்.2021 ஆம் ஆண்டில் நடைபெற்ற சட்டமன்றத் தேர்தலில் தளி தொகுதியில் இருந்து இந்தியப் பொதுவுடமைக் கட்சி சார்பில் சட்டமன்ற உறுப்பினரானார்.

## குற்ற வழக்குகள்
இவர்மீது பெரியார் திராவிடர் கழக மாவட்ட அமைப்பாளரான பழனி என்பவரைத் துப்பாக்கியால் சுட்டுக் கழுத்தை அறுத்துக் கொன்றது, மார்க்சிய லெனினீய கட்சியில் மாவட்டச் செயலாளரான பாஸ்கர் என்பவர் கடத்திக் கொல்லப்பட்டது உட்பட மூன்று கொலை வழக்குகளும், 15 க்கும் மேற்பட்ட கொலை முயற்சி வழக்குகளும், கிரானைட் குவாரி முறைகேடு வழக்குகள் என பல வழக்குகள் உள்ளன. இந்த குற்றங்களுக்காக இவரும் இவரது மாமனார் லகுமையா உட்பட 17 பேர் குண்டர் சட்டத்தில் கைது செய்யப்பட்டு சிறையில் இருந்தார் பின் பிணையில் வெளியே வந்தார். கிருட்டிணகிரி மாவட்ட ஆட்சியரின் விசாரணையில் சுமார் 100 கோடி மதிப்பிலான கிரானைட் மோசடி செய்ததாக ராமச்சந்திரன் மீது குற்றச்சாட்டு சுமத்தப்பட்டது. இந்நிலையில் இவருக்கு மீண்டும் இந்தியப் பொதுவுடமைக் கட்சியின் சார்பில் போட்டியிட வாய்ப்பு வழங்கப்பட்டது குறித்து விமர்சனங்கள் எழுந்தன.

## மேற்கோள்கள்

பகுப்பு:கிருட்டிணகிரி மாவட்ட மக்கள்
பகுப்பு:வாழும் மக்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த இந்தியப் பொதுவுடைமைக் கட்சி அரசியல்வாதிகள்